اعوذ بالله من الشيطان الرجيم. بسم الله الرحمن الرحيم وقل للمؤمنات يغضضن من ابصارهن ويحفظن فروجهن ولا يبدين زينتهن الا ما ظهر منها وليضربن بخمورهن على جيوبهن ولا يبدين زينتهن الا لبعولتهن او اباءهم
لا وآباء بعولتهن او ابناءهم او ابناء بعولتهن او اخوانهن او بنين اخوالهن او ان او نساءهم او نسائهن او ما ملكت ايمانهن او التابعين غير اولي من الرجال او الطفل الذين لم يظهروا على عوراتهم
النساء ولا يضربن بارجلهن ليعلم ما يكفين من زينتهن وتوبوا الى الله جميعا ايها المؤمنون لعلكم تفلحون بسم الله الرحمن الرحيم الحمد لله رب العالمين والصلاة والسلام على اشرف الانبياء والمرسلين نبينا محمد
وعلى اله وصحبه ومن اتبع هداه الى يوم الدين. سبحانك لا علم لنا الا ما علمتنا انك انت العليم الحكيم رب اشرح لي صدري ويسر لي امري واحلل عقدة من لساني يفقهوا قولي
آآ احنا توقفنا فيه المجلس الاخير عند آآ آيات آآ عند قول الله سبحانه وتعالى وقل للمؤمنات يغضضن من ابصارهن يحفظن فروجهن وان شاء الله نكمل ايه؟ اه نكمل النهاردة عن اه كلام عن الاية
عن قول الله سبحانه وتعالى ولا يبدين زينتهن الا ما ظهر منه المجلس المجلس الاول اللي هو المجلس ده هنتكلم فيه كمقدمة. ده هيبقى مقدمة لشرح الاية في المجلس اللي جاي بازن الله
ولكن من الوقفات المهمة اللي احنا عايزين نتكلم عنها طبعا آآ ان الآية فيها ذكر فرضية الحجاب ان ربنا سبحانه وتعالى قال وقل للمؤمنات يغضضن من ابصارهن ويحفظن فروجهن ولا يبدين زينتهن الا ما ظهر منها وليضربن بخمرهن على
جيوبهن السيدة عائشة رضي الله عنها قالت آآ يرحم الله نساء المهاجرات الاول لما انزل الله عز وجل ايات الحجاب فهي سمت الاية دي اية آية الحجاب والكلام عن فرضية الحجاب
والخلاف بين اهل العلم في اه قول الله سبحانه وتعالى الا ما ظهر منها. ده هيجي معنا بالتفصيل في شرح الاية. يعني ادلة الحجاب ادلة وجوب الحجاب وكلام اهل العلم والخلاف بين الحجاب كشف الوجه والكفين والنقاب ان شاء الله ده هيجي معانا بالتفصيل في
المجلس اللي جاي بازن الله. وتتمة شرح الاية اللي هي ازاي معنى بقى ولا يبدين زينتهن الا لبعولتهن او ابائهن اللي هي الاصناف اللي جت في الاية اللي ازاي المرأة تصدر
العورة قدام مين وايه حد التكشف امام المحارم والكلام ده. ده هيجي ان شاء الله بالتفصيل بازن الله في المجلس اللي جاي لكن المجلس النهاردة احنا حابين ان هو يكون
يعني مجلس ايماني مجلس ايماني تربوي. يعني ايه يعني احنا عايزين الهدف والنية ان الكلام ده يكون موجه. طبعا الشباب يعني الرجل ينتفع بالكلام ده. لان الكلام ان شاء الله يكون كلام ايماني عام للناس كلها
سواء الرجل او المرأة واحنا نيتنا ان ان الدرس ده بازن الله يكون مرجع لاي بنت نفسها ان هي تلبس الحجاب او واحدة هي لابسة الحجاب ولكن ايه؟ نفسها ان هي تحسن لبسها شوية
او واحدة بتسمع كلام وبتفكر ان هي تقلع الحجاب فاحنا دلوقتي بنخاطب المحجبة حتى المنتقبة اه اللي عندها مشاكل في النقاب بتاعها او اللي هي شايفة ان هي خلاص كده يعني وصلت لاعلى درجة من من درجات التدين
وبنكلم البنت اللي هي مش محجبة رافضة الحجاب واللي نفسها تتحجب لكن هي ايه هي حاسة ان في حاجز بينها وبين العبادة دي وعايزين نتكلم عن الاية اتكلمت بشكل عام من البداية عن مين
يعني ربنا سبحانه وتعالى وجه الخطاب لمين الموانع اللي بين الانسان وبين الامتثال لامر ربنا سبحانه وتعالى الى العقبات اللي بتقابل البنت في ان هي تمتثل امر ربنا سبحانه وتعالى
وايه الحاجات الدوافع اللي ممكن تخليها ان هي تقبل على العمل ده يعني ازاي اتعامل مع امر ربنا سبحانه وتعالى ابتداء الآية الآية فيها لفتة مهمة جدا. وهي ان ربنا سبحانه وتعالى قال وقل للمؤمنات
وده احنا اتكلمنا عنه في الدرس اللي فات ان ان ربنا سبحانه وتعالى لما امر المرأة المؤمنة ان هي تغض البصر رتب الامر على ايه على الايمان وقل للمؤمنات يغضضن من ابصارهن ويحفظن فروجهن
وده حاجة مهمة حاجة مهمة ان دي هتساعدني في فهم طبيعة المشكلة. يعني احنا قلنا في الدرس اللي فات ان ليه غض البصر صعب علي كرجل او امرأة ليه انا مش قادرة ان انا ابتعد عن العلاقات المحرمة
هنا برضو بنقول نفس الكلام ليه مش قادرة البس الحجاب يعني هل ان البنت تخرج من بيتها متزينة وتظهر المفاتن بتاعتها امام الاجانب ان هي تنزل مخالفة لامر ربنا سبحانه وتعالى
هل هي مشكلة فكرية بس يعني هل هي مسلا عندها مشاكل وشبهات مسلا عن فرضية الحجاب بتسمع كلام هل هي مشكلة فكرية بس ولا في جانب تاني ايماني ربنا سبحانه وتعالى لما امر المرأة
رتب الامر على ايه على الايمان يعني في ممكن تكون مشكلة عند جانب كبير جدا شريحة كبيرة جدا من البنات هي مشكلة اصلا ايه مشكلة ايمانية مشكلة ايمانية يعني هي عندها ازمة ان ايمانها ضعيف
لو اشتغلت على المشكلة الازمة الايمانية دي على الازمة الايمانية دي هتلاقي امر الحجاب بعد كده بقى ايه ما اسهلش فربنا سبحانه وتعالى قال وقل للمؤمنات يغضضن من ابصارهن ويحفظن فروجهن ولا يبدين زينتهن الا مظهرا
وهنا سبحان الله انا عايز الناس وعايز البنت اللي بتسمع تستشعر الكلمة دي ان مين اللي بيقول ولا يبدين زينتهن ده ده امر من مين ده كلام من ربنا سبحانه وتعالى من الملك
يعني اللي خلق الزينة اللي خلق الانسان وانعم عليه ورزقه وستره وكفاه سبحانه وتعالى هو اللي خلق المرأة. يعني هو اللي عمل لها الشعر الجميل ده والوجه الحسن المفاتن دي كلها والنعيم اللي هي فيه والنعم اللي هي عايشة فيها
والصحة والعافية والكلام ده كله هو اللي خلق ده ايه ربنا سبحانه وتعالى فالملك سبحانه وتعالى الله عز وجل العليم الحكيم الخبير سبحانه وتعالى بيأمر وينهى وعلي انا كعبد ان انا ايه
ان انا امتسل فربنا بيقول ايه؟ ولا يبدين زينتهن يعني في زينة. هنتكلم بقى ان شاء الله في المجلس اللي جاي ايه بقى الزينة ويعني ايه الا ما ظهر منها. لكن خلينا بس ايه
يعني نستطعم الاية دي ولا يجيدين زينتهن ربنا بيقول لك ان الزينة دي في اماكن معينة انت مش هينفع ان انت تظهريها يعني انت انت في عبودية هنا محتاجة ان انت تفهميها
الزينة دي بلاء اختبار امتحان من ربنا سبحانه وتعالى سبحان الله! يعني هي تظهر الزينة في مكان معين تثاب عليه ولو اظهرته في مكان تاني تعاقب يعني هي لو تزينت
لزوجها وتتجمل وتتكلف وتعمل كل يعني كل حاجة بتعملها علشان تتجمل لزوجها تاخد عليها سواب بقيت اكل اكل معين بتلعب رياضة بتهتم بطريقة اللبس. بتتعطر بتتزين. شوف كل الحاجات اللي لو عملتها بنية
اظهار الزينة في غير موضعها تحاسب عليها. لو عملتها في الطريق الصحيح تاخد ثواب حسنات بل ممكن يكون ده من اعزم ابواب دخول الجنة فزي ما هي الزينة نعمة هي ابتلاء
ده ده الاختبار ده التكليف يعني احنا هنا في الدنيا دار بلاء. احنا هنا الرجل والمرأة يعني انت مكلف والمرأة مكلفة عليك حساب وتسأل قدام ربنا سبحانه وتعالى عن النعم دي
فربنا سبحانه وتعالى قال وقل للمؤمنات يغضضن من ابصارهن ويحفظن فروجهن ولا يبدين زينتهن ولا يبدين زينتهم. ده ده مش كلام كام انسان مش كلام بشر ده كلام ربنا سبحانه وتعالى
فازاي الانسان يتعامل مع الامر الرباني زي العبد والامة يتعامل وتتعامل مع امر ربنا سبحانه وتعالى يعني انت لما تسمعي الاية دلوقتي وانت مش محجبة او اه عايزة تحسني لبسك او هتبعتي مسلا الدرس ده لحد ايا كان
ازاي لما انا بسمع اية زي دي؟ اتعامل معها ازاي لما اسمع حديث النبي عليه الصلاة والسلام بكلام السيدة عائشة رضي الله عنها. واقرأ في في الكتب واتعلم. ازاي اتعامل مع اوامر ربنا
العبد العبد علشان يمتثل الامر لازم يستقبل امر استقبال معين عشان تساعد نفسك ان انت تمتثل لامر رباني. اول حاجة احنا اتكلمنا فيها في الدرس اللي فات هي انه وانا بتلقى الامر
افهم ان انا عبد يعني فكرة ايه؟ بعض الناس تقول انا محتاجة ان انا ايه اقتنع انا محتاج ان انا اقتنع الاول يعني اقنعني الاول بالحجاب وبعدين انا لما اقتنع ايه
يعني هلبسه احنا مش ضد ان الانسان يبحث عن الحكمة من وراء الاوامر الربانية يعني ما فيش مشكلة ان انا افهم الحكمة ربنا سبحانه وتعالى امرني بامر. فانا اه عارف ان الامر ده من عند الله العليم الحكيم الخبير
فانا نفسي ادور على الحكمة اللي ورا الامر ده علشان ازداد ايه ازداد يقين وايمان وتسليم ما فيش مشكلة لكن عايزك تتخيل كده عبد عبد عبد اللي هو عبد في في الدنيا واحد عنده عبد
فسيده بيقول له ايه مسلا اعمل كزا رح هات لي مسلا مية. يقول له لا يقول له طيب رح لفلان قل له يجي لي عشان انا عايزه. يقول معلش طب ما تقوم انت تروح
معلش اقنعني بالامر ده ليه ان انا اروح؟ طب ما انت انت ممكن انت تروح عادي فتخيل العبد ده هو سيده هيتعامل معه ازاي؟ عبد سوء يعني لو بيأمروا امر
وهو ايه بيتعامل مع الامر بهوى مزاجي هو ده مش فاهم ان هو ايه تقول له عبد فنفس الفكرة تخيل كده ان انسان ربنا سبحانه وتعالى يأمره ان هو يصلي
فيقول يعني ربنا يعني انا ليه ليه اصلي انا مش عايز اصلي ايوة هو التعامل في بعد في التعامل مع الاوامر الربانية التعامل ان انا عندي مساحة من التفكير والاقتناع
ممكن اعمل وممكن ما اعملش انا هنا عندي ازمة كبيرة عندي ازمة في ايه؟ في تصور اصلا الدنيا كلها يعني انا مش فاهمة انا جاية الدنيا بعمل ايه يعني التعامل مع امر الحجاب ان هو امر انا عندي مساحة فيه من التفكير والحرية
انا هنا مش فاهمة اصلا ان انا امل الله والعبد العبد بيتعامل مع الامر الرباني ازاي هو بس ان هو يقول ايه سمعنا واطعنا سواء انا فاهم الحكمة او مش فاهم الحكمة
واوامر ربنا سبحانه وتعالى كلها الخير فيها الخير وفيها الحكمة فدي اول نقطة ربنا سبحانه وتعالى قال في سورة النور في اخر السورة قال آآ قال وما كان قول المؤمنين اذا دعوا الى الله ورسوله
ليحكم بينهم اه ايه ان يقولوا سمعنا واطعنا وما كان قول المؤمنين اذا دعي المؤمن بيتعامل مع امر ربنا سبحانه وتعالى يقول ايه سمعنا واطعنا واولئك هم المفلحون انما كانوا انما كان قول المؤمنين انما كان قول المؤمنين اذا دعوا الى الله ورسوله ليحكم بينهم ان يقولوا سمعنا واطعنا. واولئك
فهم المفلحون فازاي ان انا اتعامل مع الامر اتعامل معه بالاستسناء السيدة عائشة وهي بتتكلم عن نساء المهاجرات الاول وكأن السيدة عائشة عجبها الفعل ده يعني هي مدحت ده يعني هي لو السيدة عائشة رضي الله عنها شافت فعل البنت دلوقتي اللي اول لما تسمع اية الحجاب
يقول انا هتحجب على طول مباشرة يعني يكفيني كل اللي احنا هنقوله بعد كده في الدرس ده بالنسبة لي ده ده شيء يعني زيادة انا خلاص يكفيني ان ربنا امر بده
وانا املي الله فانا هستجيب فالسيدة عائشة شوف رضي الله عنها وهي بتقول بتدعي ليه نساء المهاجرات الاوش عاجبها التصرف الصحابيات عملوه لما لما نزل الامر من ربنا سبحانه وتعالى. قالت في البخاري رضي الله عنها قالت
يرحم الله نساء المهاجرات الاول لما انزل الله وليضربن بخمرهن على جيوبهن قالت مش لسه بقى هستنى اه اصل انا ما عنديش لبس. اصل انا لسه هجيب اصل اللبس مش عاجبني. هي دخلت على طول عملت ايه
الازار شافت قماشة مش لاقية مش لاقية حاجة تغطي بها وليضربن بخمورهن على جيوبهن يتخط بها زي ما هيجي معنا ان شاء الله في التفصيل في المجلس اللي جاي فراحت عملت ايه؟ فشقت القماش اللي موجود واتحجبت به
شغفنا مروتهن فاختمرنا به وشف تعامل الصحابة عموما مع الاوامر. يعني ده امثلة ده كتير جدا. شف البخاري عن انس رضي الله عنه قال كنت ساقي القوم في منزل ابي طلحة
اه ساقي القوم يعني يسقي القوم ايه ها ماء ها خمر خمر فيعني كان بيسر قومي ايه خمر في مجلس في منزل ابي طلحة قبل تحريم الخمر فقال انس كنت ساقي القوم في منزل ابي طلحة فامر رسول الله صلى الله عليه وسلم مناديا ينادي
الا ان الخمر قد حرمت قال انس فقال لي ابوطلحة اخرج فاهرقها فخرجت فارقته يعني اخرج ايه كباية في الشارع ايه ده شوف الفجوة اللي بينا وبين الصحابة. يعني محتاج يعني ايه ممكن واحدة سمعت موعظة ودرس واتنين عن الحجاب
وهي لسه ايه مش عايز يتحجب شوف يعني احنا مش يا جماعة بنتكلم عن واحد بيشرب خمرة وفي تجارة وفي مجتمع متعود عليها سنين واول لما نزل الامر سيدنا ابو طلحة رضي الله عنه قال لانس
رضي الله عنه قم فاهرقه اخرج فاهرقه خرج على طول مباشرة ابتسل امر ربنا سبحانه وتعالى اول لما نزلت آية الحجاب شققن مروتهن فاختبرن به فازاي اتعامل مع امر ربنا؟ كل المؤمنات
انا ايوة انا نفسي اكون من الصنف ده من المؤمنات ربنا بيقول ولا يبدين زينتهن. ايوة قل له سمعنا واطعنا لاننا امل الله انا مؤمنة لان غير المؤمنة هو ايه الدافع بتاعها؟ ايه اللي يمنعها ان هي تتعرى قدام الناس
ايه اللي يمنعها ما فيش مانع ما فيش مانع. اذا كان ما فيش حياء ولا ايمان والمجتمع المجتمع بيدعم ده وده شيء مقبول مجتمعيا يعني يبقى ايه المانع فلو ما فيش ايمان مش الانسان مش هيمتنع عن فعل ايه
عارفين الحاجة القبيحة دي فدي اول حاجة ازاي يتعامل مع الامر التسليم والانقياد والمسارعة الحاجة التانية احنا قلناها في الدرس اللي فات وهي ان وانا بستقبل امر تعظيم الامر تعظيم الامر على على قدر تعظيم الامر في قلبي
يعني ايه الكلام ده لما يجي لك امر مسلا من ملك من الملوك يقول لك تعال لي بكرة الساعة خمسة خمسة الصبح تيجي واللي انت عايزه لازم تبقى موجود في الميعاد ده. او حتى من غير اللي انت عايزه. قال لك تعال تبقى موجود عندي واقف قدام المكتب الساعة ايه
تاع خمس ماشي ها على قدر تعظيم لو ملك من ملوك اي اي دولة من الدول قال لك تعال هتتعامل مع الامر ده ازاي؟ على قدر تعظيم الملك ده في قلب الانسان على قدر ما هو ايه
ما هو في رغبا ورهبة على قدر ما هو معظم الملك ده على قدر امتثاله للامر يعني ايه لما انت مسلا لما حد يدخل الجيش ماشي الامر لما بيجي من من الصول
غير لما بيجي من آآ رائد غير لما يجي من عقيد غير لما يجي من من قائد الكتيبة غير لما يجي من لوا آآ يعني ايه الامر هيختلف والراجل اهو عسكري لسه خارج وعارف الكلام ده كويس
فالامر بيختلف كل ما الرتبة بتعلى كل ما الامر يبقى ايه الامر آآ بيعزم وده ده ايه؟ ده في الدنيا ده ده مشاهد في الدنيا فكل ما كان الانسان كل ما كان الانسان بيعظم ربنا سبحانه وتعالى وبيعظم النبي عليه الصلاة والسلام
كل ما كان الامر لما يجي من عند ربنا سبحانه وتعالى ده هيبقى هيبقى له معاملة ايه معاونة مختلفة فربنا اللي بيأمرني قال تعالى ذلك ومن يعظم شعائر الله فانها من تقوى القلوب
في التعظيم والرضا الرضا يعني ان انا انا انا راضي بالشرع ده انا راضي باوامر ربنا سبحانه وتعالى يعني بنقول ده ليه؟ علشان عشان ممكن واحدة تبقى متضايقة من جواها كده هي مش حابة الامر ده
هي شايفة ان امر الحجاب ده خنقة وليه ان انا اتحجب وده تقييد الحرية وان الدين بيقيد الحريات بتاعتي والرغبات بتاعتي ونفسي البس واروح وشعري كده يطير واعمل فيجي الامر ده انا شايف الامر الرباني شايفه ان هو قيد
ففي حرج في صدري مش ربنا بيقول فلا يكن في صدرك ايه حرج منه في ضيق في الصدر من الاوامر الربانية من القرآن المنزل من وحي ربنا سبحانه وتعالى طول ما الحرس ده موجود طول ما الضيق ده موجود
انا هبقى ايه؟ مش عارف انفذ الامر نستتقله لكن لكن الرضا الرضا لما ابقى راضي هيخليني اتزوق حلاوة الايمان ده اما النبي عليه الصلاة والسلام قال قال ذاق طعم الايمان
من رضي بالله رب وبالاسلام دينا وبمحمد صلى الله عليه وسلم اني ابقى شايف امر ربنا انا راضي به انا فرحان به انا فرحان ان ربنا سبحانه وتعالى شرع لي الشرع ده
الحاجة اللي بعد كده هي التعامل مع الاوامر رغبا ورهبا يعني ايه التعامل مع الاوامر رغبا ورهبا ها ها شوف اه طيب شوف ربنا سبحانه وتعالى قال في في سورة الاسراء. قال تعالى قل ادعوا الذين زعمتم من دونه
فلا يملكون كشف الضر عنكم ولا تحويل يعني ربنا سبحانه وتعالى يتكلم يكلم اهل الشرك يقول قل ادعوا الذين زعمتم من دوني من دون الله من دونه فلا يملكون كشف الضر عنكم
ولا تحويلة يعني الالهة اللي هم بيعبدوها او الاولياء او ده لا يملك ان هو يكشف ايه الضر ولا ان هو يحول الضر ده عن الانسان يبعده عنه يعني قال ايه؟ اولئك الذين يدعون
يعني الالهة والاولياء والانبياء اللي هم الاصنام والانبياء والاولياء اللي اتخزوهم الهة. اولئك الذين يدعون يبتغون الى ربهم الوسيلة ايهم اقرب يعني الانبياء دول والاولياء دول يبتغون الى ربهم الوسيلة ايهم اقرب ويرجون رحمته ويخافون عذابهم
ان عذاب ربك كان محظور فشوفوا هم ازاي بيتعاملوا مع العباد يرجون رحمته ويخافون عذابه رغبا ورهبة فانا جاي للامر الامر ده يعني انا لو ما عملتوش اخاف ولو عملتوا ايه
ابقى طمعان في رحمة ربنا وكرم ربنا سبحانه وتعالى. كل امر كده يعني امر الصلاة الحجاب الزكاة لو عملته ابقى مستبشر رغبا طمعان في كرم ربنا وفضل ربنا. لو ما عملتوش اخاف
يعني لازم الخوف ده يبقى موجود شوف ختام الاية قال تعالى ان عذاب ربك كان محظورا فاحنا مش بنتعامل مع الاوامر الربانية كده يعني لو البنت بتتعامل مع امر الحجاب رغبا ورهبا
انا طمعانة في ثواب ربنا وخائفة لو سبت الامر ده ربنا هيعاقبني وربنا يغضب علي وان ده يكون سبب في دخول النار والعياذ بالله فانا ما عنديش كراهة بين دي
ولا حتى طمعان في الثواب طب ازاي انا ازاي انا كده بتعامل مع امر ربنا ده فيه تعظيم ولا استسلام ولا رضا ولا رغبا ورهبا طب ازاي يمتثل الامر يعني هل امر ربنا هيستوي عندي مع اي اي شيء من امور الدنيا
فدي اول حاجة يبقى اول حاجة ازاي اتعامل مع الامر الرباني تاني حاجة ودي نقطة اه اه نقطة مهمة وهي ان الانسان اه لازم يزكر نفسه بالعقوبة يعني احنا محتاجين نخوف نفسنا
يعني احيانا النفس محتاجة تخاف يعني انت نفسك محتاجة تخس محتاج تخوف نفسك يعني لما الاقي نفسي فتجرأ على الحرام لما الاقي نفسي بسيب اوامر ربنا سبحانه وتعالى افهم ان انا هنا عندي ازمة ان انا محتاج اخوف نفسي
انا مش خايف ما هو لو واحد خايف ان هو لو حد مسلا قال لك انت لو ما جيتش الشغل الساعة سبعة كل يوم وانتظمت هتترفد وانت محتاج الشغل ده وما فيش شغل غيره
الخوف اللي جواك ده هيعمل ايه هيخليك ان انت ايه تلتزم بايه الامر طب لو انا مش خايف لو انا مش فارق معي لو بايع القضية عادي ايه المشكلة لما اترفد
طب ده في الدنيا متصور يعني عادي ومتصور واحد يقول لك يا عم عادي مش مشكلة. عايز ترفدني ارفدني مش مهم. مش هتديني درجة غياب عادي مش مشكلة عايز يعني تسقطني في مش زي اي حاجة تديني صفر عادي مش مشكلة
وهو خلاص ايه؟ هو مش فارق معه عادي يعني هو ممكن يشيل السلعة كلها ما فيش اي مشكلة خالص طب في الاخرة طب الحساب عند ربنا سبحانه وتعالى هل هل المساحة دي موجودة
مساحة ايه ان عادي يعني يبقى واحد بايع القضية يعني مش مهم مش مهم ادخل الجنة او ادخل النار عادي مش مشكلة هل في انسان عاقل يفكر بالتفكير ده فلازم ان انا اخاف
يعني يعني لو البنت اللي بتسمع هي مش خايفة وبتتعامل مع ربنا معاملة آآ اللي هو آآ لا ربنا رحيم يعني هو ربنا يعني هيعذبني عشان شوية الشعر دول اكيد ربنا ارحم من كده
ده الزن ده ظن سوء يا جماعة مش ظن السوء بس ان انت تظن بالله ان ربنا مش هيرزقك او ان انت تيجي تتوب وتظن ان ربنا سبحانه وتعالى مش هيقبل التوبة بتاعتك
ظن السوء ان انت تظن ان ربنا سبحانه وتعالى لا يؤاخذ بالمعصية هو كلام هو اوامر ربنا وكلام النبي عليه الصلاة والسلام ده آآ شيء عبث يعني لما ربنا يأمر بالحجاب
واجي انا اخالف الامر ده وبعدين اقول لا ربنا مش هيعاقبني. هو هو انت بتلعب هو انت بتلعبي هو انت جبت ده منين؟ يعني جايب الامن التصور ده عن الاله جايبه منين
ربنا سبحانه وتعالى يغفر الذنب ويأخذ بالذنب هو يا جماعة مش في قصص في القرآن ربنا سبحانه وتعالى عاقب امم سابقة قال تعالى فكلا اخذنا بزنبه فمنهم من اخذته الصيحة
ومنهم من ارسلنا عليه حاصبا ومنهم من ايه آآ خسفنا به الارض ومنهم من اغرقنا طب ما دول ايه اتحاسبوا عشان ايه فكلا اخذنا بذنبه تأهلكناهم بذنوبهم مما خطيئاتهم اغرقوا
وادخلنا فازاي ان انا ابقى متصور ان انا هخالف امر ربنا وتصوري ان لا عادي ما فيش مشكلة عادي ربنا مش هيعذبني ولا حاجة اه احنا احنا مش بنقول احنا مش بنقول ان كل واحدة مش محجبة دلوقتي يبقى هي خلاص آآ تستحق ان ربنا هيعزبها وربنا سبحانه وتعالى حليم ويحلم على الانسان ويعطي الانسان فرصة ان هو
يتوب ويرجع ويقبل التوبة سبحانه وتعالى يرحم ويغفر ويحب هداية الانسان. ولكن التصور ده اللي هيخليني ان انا مش هعمل عبادة مش هصلي عشان ايه خلاص ربنا غفور رحيم ولو كان ربنا يريد كان هداني وكنت لبست الحجاب
ويعني هي ما جتش يعني على شوية الشعر دول وشعري ده شوفي شوف واخد بالك احنا داخلين فين اصل انا يعني هو شعري ده اللي هيفتن طب ما هو بقى يغض بصره
التعامل ده فيه نوع من الايه؟ فيه نوع معلش معلش يعني استحملوا الكلمة في نوع من ايه التمرد يعني انا نسيت ان انا ايه ان انا عبد لله وان انا امل الله
فانا بتعامل فيه نوع من الايه نوع من التمرد انا كده ماشي ورا هواي فازاي ان انا اخوف نفسي بقى افتكر عقوبة ويرى المعصية حاجة من اتنين معصية حاجة يوم اتنين اما ان انسان يفعل
الامر اللي ربنا سبحانه وتعالى نهى عنه يعني ربنا سبحانه وتعالى مثلا قال ايه آآ لا تقتلوا النفس. لا تقربوا مال اليتيم. لا تقربوا الزنا فانت تفعل ايه الحاجة اللي ربنا سبحانه وتعالى نهاك عنها
قال لك ما تعملش انت رحت عملت يعني مخالفة طيب الحاجة التانية ايه ان ربنا سبحانه وتعالى يقول افعل وانت تقول ايه لا مش هعرف هو خد بالك انت مش تقول كده صراحة
يعني حي على الصلاة حي على الفلاح انت من جواك ايه؟ مش آآ مش هصلي آآ اتحجبي ده امر ربنا سبحانه وتعالى من جوايا انا ايه كأني بقول لأ الفعل بتاعي بيقول لا
ان انا مش عايز امتسل امر ربنا سبحانه وتعالى. طيب ترك الامر ده حاجة يعني حاجة حاجة سهلة يعني يعني ترك الامر لما ربنا يأمرني بامر انا عادي ممكن ان انا اسيب الامر لربنا سبحانه وتعالى ما فيش مشكلة
هو خليني اسأل سؤال هو الشيطان كانت مشكلته فين ها هم الشيطان عمل ايه؟ يعني ازمة الشيطان كانت فين ربنا امره بامر وهو ايه شوف المصطلح ابدا ابى واستكبر قال تعالى واذ قلنا للملائكة اسجدوا لادم
والشيطان كان في في يعني الامر يشمل الشيطان هو داخل فيه هو كان في كان مع الملائكة قلنا للملائكة اسجدوا لادم فسجدوا الا ابليس ابى واستكبر وكان من الكافرين فدي صفة صفة ان ربنا يأمرني الامر. وانا ابقى ارفض دي صفة شيطانية
انا كده انا كده عبد سوء ان ربنا سبحانه وتعالى يقول لي اعمل كزا. وانا اقول له لا وانا عندي بقى ايه؟ عندي يعني عندي تأويلات ما هو الشيطان كان عنده ايه
عنده تأويلات بيقول انا خير منه طب التأويلات يعني يعني مسلا اتحجبي كل بقى التأويلات اللي هييجي لما نيجي نتكلم عن الموانع والعقبات والكلام ده. كل بقى ايه الشبهات والحجج والكلام ده كله
هو الشيطان لما قال انا خير منه خلقتني من نار وخلقه من طين. الشبهة اللي هو قالها دي والحجة اللي هو قالها دي نفعته قال اخرج منها فانك رجيم اخرج منها مذئوما مدحورا او مذموما مدحورا
فهنا فكرة ان الانسان يترك الامر يأبى دي خطيرة جدا قال تعالى آآ آآ واذ قال ربك للملائكة اني خالق بشرا من طين من من صلصال من حمأ مسنون فاذا سويته ونفخت فيه من روحي فقعوا له ساجدين. فسجد الملائكة كلهم اجمعون
الا ابليس ابى ان يكون مع الساجدين قال يا ابليس ما لك الا تكون مع الساجدين؟ قال لم اكن لاسجد لبشر خلقته من صلصال من حمائم مسلم يعني ممكن انسان يعرض عليه الامر
هيا كده واحد تقوله تحب تدخل الجنة ايه رأيك تدخل الجنة فيقول لك ايه؟ لا مش عايز النبي عليه الصلاة والسلام قال كل امتي يدخلون الجنة الا من ابشى كل امتي يدخلون الجنة الا من اتى
قالوا ومن يأبى تخيلي كده وفي واحد فعلا كده يعني في بنت تروح تقول لها تحبي دخولي الجنة تقول لك لا مش عايزها واحد تقول له تحب تدخل الجنة؟ لا مش عايز. مش عايز ادخل الجنة. شكرا
الا من ابى. قال ومن يأبى هو مين ده اللي تعرض عليه الجنة ويقول لا مش عايز قال النبي صلى الله عليه وسلم من اطاعني دخل الجنة ومن عصاني فقد ابهم
من اطاعني دخل الجنة ومن عصاني فقد ابى يبقى اخوف نفسي ازاي؟ افتكر عقوبة ترك الامر الحاجة التانية ان الامر ده خصوصا امر الحجاب جه في وعيد شديد من ربنا سبحانه وتعالى ان النبي عليه الصلاة والسلام
النبي عليه الصلاة والسلام قال قال صلى الله عليه وسلم حديس في صحيح مسلم قال صنفان من اهل النار لم ارهم قوم معهم سياق كاذناب البقر يضربون بها الناس ونساء كاسيات عاريات
مائلات مميلات رؤوسهن كاسنمة البخت المائلة لا يدخلن الجنة ولا يجدن ريحها وان ريحها ليوجد من مسيرة كذا وكذا النبي عليه الصلاة والسلام بيخبر زي ما النووي قال هذا الحديث من معجزات قال النووي رحمه الله هذا الحديث من معجزات النبوة
النبي عليه الصلاة والسلام اخبر عن صنفان من امته من اهل النار لم ارهما يعني دول ما كانوش ايه مش موجودين في زمان النبي يعني النبي عليه الصلاة والسلام لا يتكلم عن عن ناس من خارج الامة
لان كان في زمان النبي ناس ايه؟ كان في نساء كاسيات عاريات وكان في ناس بتعذب الناس لكن كانوا ايه مش من امة النبي مش مسلمين لكن النبي عليه الصلاة والسلام بيتكلم عن ناس من من من المسلمين
صنفان من اهل النار لم اراهما. يعني ما شفتهمش في الامة عندي لسه حتى الان قال قوم معهم سياق كاذناب البقر يضربون بها الناس بيعذبوا الناس تيا جمع ايه جمع صوت
كاذناب البقر يضربون بها الناس قال ونساء كاسيات عاريات مائلات مميلات. شف الوصف الدقيق نساء كاسيات عاريات يعني ايه بقى كاسيات عريان الامام النووي قال وركزوا بقى في في الكلام ده
صلوا على النبي عليه الصلاة والسلام قال معناه كاسيات من نعمة الله عاريات من شكرها كاسيات من نعمة الله عاريات من شكره. ده ده جزاء نعمة ربنا سبحانه وتعالى وده شكر النعمة
يعني ربنا انعم على على البنت نعمة تقول انا اصل انا شعري جميل اوي فانا مش عايزة ان انا اغطي شعري خسارة ان انا ايه اتحجج انا شايفة ان انا جسمي حلو
ومش عايزة ان انا الجمال ده ان انا اخفيه فده جزاء نعمة ربنا سبحانه وتعالى كاسيات كاسيات اي كاسيات من نعمة الله عاريات من شكرها هي لا تشكر النعمة دي. يعني هي كاسية نعم لكن هي عارية ايه
من الشكر تستعمل النعمة في المعصية يعني الشعر والشكل الجميل والهيئة الحسنة والصحة والعافية والقوام وكل ده النعم ربنا سبحانه وتعالى اللي تستعمل وتصان وتستر هي بتستعمل ده في المعصية
كاسيات عاريات او معنى كاسيات قال تستر بعض بدنها وتكشف بعضه اظهارا بحاله يعني هي كاسيات عاريات تستر بعض البدن وايه وتكشف ايه؟ بعض البدن او المعنى كاسيات عاريات يعني تلبس ثوبا رقيقا يصف لون بدنه
يعني هي المعنى ان هي لابسة بس كانها ايه؟ كانها مش لابسة حاجة كاسيات عاريات الهدوم ضيقة ومجسمة لجسم وفي الشفاف وفي حاجات مكشوفة كاسيات عاريات في الوصف ده قال
قال مائلات مميلات. مائلات يعني ايه قال مائلات معناه عن طاعة الله هي ربنا امرها ان هي تخرج ايه محتشمة ولا يبدين زينتهن الا ما ظهر منها هي مالت عن الامر ده
مائلات قال يعني عن طاعة الله وما يلزمهن حفظه مميلات ان يعلمن غيرهن فعلهن المذموم يعني هي مالت عن الحق وبتعمل ايه في بقية البنات بتعلمها ان هي ايه تبقى مايلة زيها
ده معنى او قيل مائلات يعني يمشين متبخترات يعني مائلات في الايه؟ طريقة المشي. يعني هي بتمشي ماشية فيها نوع من الايثار هي بتتعمد ده مائلات مميلات قال باكتافهن يعني ماشية مائلات مميلات
وقيل مائلات يعني ينشطن المشط المائلة. تسريحة شعر نوع معين شكل تسريحة الشعر قال وهي مشطة البغايا يعني بتقلد تسريحة الشعر اللي هي خاصة بايه؟ بالبغايا قال مميلات يمشطن غيرهن تلك المشط
شف شف الوصف ده مائلات مميلات شوف شوف ده وشوف في المجتمع. كم واحدة ينطبق عليها الوصف ده كاسيات عاريات مائلات مميلات كام بنت اتفتنت بسبب ان هي نازلة شافت
آآ واحدة بتنزل صورها وهي لابسة كذا وهي تظهر مفاتنها كام واحدة اتفتنت كام واحدة مالت بسببها ميلات قال رؤوسهن كاسنمة البخت المائلة هيئة معينة كأن شيء يوضع لفة او حاجة توضع فوق الرأس
قال لا يدخلن الجنة ولا يجدن ريحها وان رحال يوجد المسيرة كذا وكذا ده هيدخلنا الجنة يعني ده معناه ان ده سبب في ايه بدخول النار النبي عليه الصلاة والسلام قال صنفان من اهل النار
لا يدخلن الجنة اما لا يدخلن الجنة ايه مطلقا ده في حالة ان هي ايه بتستحل ده ها تحل هي شايفة ان ده شايف ان ده حواليه تستحل ده او لا يدخلن الجنة ايه
ابتداء مع الداخلين اه تأويلها يعني يا جماعة يعني ايه القلب قلب اللي يسمع حديث زي ده وده من رحمة من رحمة ربنا ومن رحمة النبي عليه الصلاة والسلام انه ينصح
للنساء ينصح للامة ان ان ده ده دي من اصناف اهل النار. اي قلب يتحمل يتحمل ده ان ان يستمر على المخالفة وهو بيسمع كلام النبي عليه الصلاة والسلام قال
في البخاري عن ام سلمة رضي الله عنها قالت من استيقظ النبي صلى الله عليه وسلم فقال سبحان الله ماذا انزل من الخزائن وماذا انزل من الفتن من يوقظ صواحب الحجر
يريد به ازواجه صلى الله عليه وسلم من يوقظ صواحب الحجر حتى يصليه قال رب كاسية في الدنيا عارية في الاخرة رب كاسية في الدنيا عارية في الاخرة قال اوروبا كاسية بالحلى والحلي
ولكنها عارية من لباس التقوى قال تعالى يا بني ادم قد انزلنا عليكم لباسا يواري سوءاتكم وريشا ولباس التقوى ذلك خير يعني الغرض من اللباس تجمل لباسا يواري سوأتكم يستر العورات
وريثة تتجمل ولباس التقوى ذلك خير فقلنا اول حاجة تخويف ان انا اخاف من ترك الامر تاني حاجة آآ اخاف ان فيه وعيد شديد خاص بالامر ده تالت حاجة ودي مهمة جدا
هي ان انا افتكر الحاجة ان انا افتكر الميزان ان ان ان الامر يعني زي ما هو زي ما هيجي معنا في الاخر زي ما هو ممكن يبقى باب عظيم من ابواب الفضل والثواب
وان هي تكون قدوة والناس تقتدي بها وتاخد حسنات طول ما هي خارجة من بيتها آآ لابسة الحجاب زي ما هو باب من ابواب السيئات الجارية باب من ابواب الفتنة لغيرها مائلات مميلات
كم يعني انا دلوقتي البنات اللي بتسمع الدرس ده ان شاء الله بتتفرج عليه او بتشوفه كم مرة انت كان نفسك ان انت تحسني لبسك او ان انت تحجبي هي او ان انت تلبسي النقاب
او ان انت حتى منتقبة او لابسة حجابك الحجاب الشرعي. ولما بتشوفي صورة بنت قدامك كم مرة بتحسي ان في مشكلة كام مرة بتحسي ان شوفي صورة البنت اللي هي المتزينة اللي بتحس ان هي بتفتنك
اللي بتشوفيها في الشارع واللي بتشوفيها على الشاشات وعلى على الموبايل وعلى مواقع التواصل في الجامعة كام مرة بتحس ان هي ازمة بالنسبة لك ده انا بتكلم عن البنت اتكلم على البنت احنا مش بنتكلم دلوقتي عن عن فتنة الشاب
فتنة الرجل انا بتكلم عن ميزان السيئات الجاري بسبب كم واحدة شافتك وقالت الله انا نفسي ابقى شبه دي شافتك وحست ان هي مخنوقة من حجابها واحدة تقول انا طب انا مالي
هو انا مالي لأ انا دلوقتي بقيت علم على ايه انا ماشي زي لما انتي تلبسي حجابك الشرعي اللي يرضي ربنا سبحانه وتعالى وتخرجي من بيتك كل واحدة تشوفك وتبقي انت بتسبتيها
وتبقى تشوف نفسي ابقى شبه فلانة دي حتى لو هي من من الكلام اللي بتقوله بس هي حاسة ان انت صح حاسة ان انت صح حتى لو هي مش قادرة تعمل ده
بس شايفة نموزج قدامها زي ما ده في ميزان حسنات البنت وكم بنت كم بنت تكون ما شاء الله محافظة على الحجاب بتاعها او النقاب ولابسة محتشم ولابسة واسع. وتيجي بنت مش محجبة وتقول لها انا بحب نقابك قوي. انا بحب
عبالي ربنا يثبتك انا نفسي البس زيك ادع لي ان انا آآ ربنا يعيني على نفسي وعلى الشيطان ان انا ابقى زيك طب ده ده في ميزان حسنات مين البنت اللي جاهدت نفسها وجاهدت المجتمع والعقبات اللي احنا ان شاء الله هنتكلم عنها
العقبات دي كلها وثبتت على امر ربنا فتاخد بقى الحسنات ما انت تعبت تاخدي بقى يا جماعة ما فيش حاجة ببلاش يعني انت صبرت فتاخد تاخد الاجر والثواب يتضاعف عند الله سبحانه وتعالى. وعلى قدر على قدر صعوبة
الزمان وانتشار الفتن على قدر ان الامر يكون ايه اجره يتضاعف فهنا آآ ثقل ميزان الحسنات قدامه ثقل ميزان ايه؟ السيئات وده اي شاب دلوقتي بيسمعني عارف انا بقول ايه. كم مرة هو كان هو بيعاني وبيجاهد نفسه في غض البصر. وان هو ما يتفرجش على افلام اباحية وان هو
هو ما يعملش اه حاجة حرام ويبتعد عن العلاقات المحرمة. وكام مرة وقع بسبب بنت هو ماشي في الشارع وواحدة زهرت قدامه او صورة صورة بنت حطاها ظهرت قدامه ما قدرش يغض بصره اتفتن لما شافها وصلته للي بعد كده
طب ده ده ده في ميزان مين الفتنة اللي حصلت للشاب كم وده والامر ده يبقى في غاية الخطورة واحدة ممثلة؟ ولا واحدة مغنية؟ ولا ولا ولا البنات حتى آآ تقول لك انا حجاب موديل
وبعدين تطلع وتنزل صور ده بعيد تمام البعد عن الحجاب وواخدة وضعيات وتتصور وعادي الشباب عندها بيتفرجوا على الصور بتاعتها والبنات بتتفرج على الصور بتاعتها. والشباب يعلقوا لها ايه ده
كم كم شاب نزر وقعد يدقق ويتفرج على على جمال الوجه وعلى اللبس وعلى الشكل وعلى الجسم وعلى كم شاب فتيجي بقى يوم القيامة تتفاجأ بميزان السيئات انا ما اعرفش كل دول ما شفتهمش
يعني انا يعني لو في حاجة بتحسب لو قاعدة بتعدي اللايكات اللي على الصور البنات اللي بتنزل الصور بتاعتنا لو قاعدة بتعدي الناس شوف اللايكات واللي شاف الصور وما عملش لايك اصلا
كم كم كم نظرة كنت سبب فيها قال النبي صلى الله عليه وسلم ركزوا الحيز ده في حديس صحيح مسلم عن جابر رضي الله عنه ان رسول الله صلى الله عليه وسلم رأى امرأة
فاتى امرأته زينب وهي تمعس مليئة له ان كانت تدلك اه الجلود يعني بتصنع شيء في الجلود يعني النبي عليه الصلاة والسلام وقع بصره على امرأة فاحب صلى الله عليه وسلم ان يعلم امته. ان انت كرجل
انت عينك وقعت على امرأة فازاي ان انت تتعامل مع يعني وقع في نفسك شيء ازاي تتعامل مع ده فالنبي عليه الصلاة والسلام قال اه قال قال جابر ان رسول الله صلى الله عليه وسلم رأى امرأة فاتى امرأته زينب
قال فقضى حاجته يعني اتى اهله ثم خرج الى اصحابه بعد ان اغتسل فقال ان المرأة تقبل في صورة الشيطان. ده ده اسمه ايه؟ تعليل النبي عليه الصلاة والسلام اه اه بيعلم الصحابة
ان انت تعمل كده اتى اهله ثم اغتسل خرج الى اصحابه فقال تعليل بقى ده ليه؟ ان المرأة تقبل في صورة الشيطان وتدبر في صورة الشيطان. يعني ايه تقبل يعني ايه شيطان يعني؟
لا مش ده المقصد ان المرأة تقبل في صورة الشيطان وتدبر في صورة الشيطان. قال فاذا ابصر احدكم امرأة فليأت اهله فان ذلك يرد ما في نفسه ناوي نوي عليه رحمة الله بيقول ايه
معنى قول النبي عليه الصلاة والسلام ان المرأة تخبر في صورة الشيطان قال معناه الاثارة الى الهوى والدعاء الى الهوى والدعاء الى الفتنة بها لما جعله الله تعالى في نفوس الرجال من الميل الى النساء
يعني هي شبيهة بالشيطان في ايه في الاغواء بيغوي لاغوينهم اجمعين والمرأة لما تخرج من بيتها هنا بشرط ايه يعني متزينة وهي خارجة خارجة اه اه مش مش لابسة الحجاب الشرعي متعطرة لابسة لبس ديق بيظهر المفاتن تظهر الزينة بتاعتها استشرفها الشيطان
تبقى كأنها بالزبط بتفعل فعل الشيطان في الاغواء المرأة تقبل في صورة شيطان وتدبر في صورة الشيطان. قال فاذا رأى فاذا ابصر احدكم امرأة فليأت اهله. فان ذلك يرد ما في نفسه
طب الشاب اللي مش عارف يتجوز والدنيا صعبة عليه ويمشي في الشارع والبنت خارجة متزينة ومتعطرة وماشية وبتتدلع وبتضحك بصوت عالي وهو يشوف الشاب ده ويفتن بالبنت دي يبقى يبقى انت سبب في فتنة الشاب هو يغض بصره
هو يغض بصره. هو يحاسب على اطلاق البصر يعني هو خالف امر ربنا وما غضش بصره لكن انت خالتي امر ربنا انت خرجتي من بيتك وكنت سبب في فتنة المسلمين
قال الله عز وجل ليحملوا اوزارهم كاملة يوم القيامة. ومن اوزار الذين يضلونهم بغير علم. الا ساء ما يزرون هتفتكري بقى وانت واقفة بتاعة الحساب الوزر اللي هي هي خالفت الامر
هو الاية الاية الاية يعني ممكن تنزل على كل انسان كان سبب في اضلال الناس ماشي؟ قال تعالى ليحملوا اوزارهم كاملة اما بقى وزر الفعل الحرام او الكفر والشرك ومن يحملوا اوزارهم كاملة يوم القيامة ومن اوزار الذين يضلونهم بغيره
قال قال تعال شف تفتكر المشهد ده وهي واقفة تتحاسب حد هينفعك مش هينفعك ان الناس بتقول عنك جميلة او ان انت لبسك حلو او ان انت شيك او آآ آآ مش هينفعك مدح الناس
وان آآ مامتك فرحانة بك وان آآ باباكي فرحان بك وان جوزك فرحان بك مش هينفعك ده مش هينفعك ده في القبر مش هينفعك ده وانت قدام ربنا سبحانه وتعالى
كل الشعارات كل الشعارات اللي هي اللي دلوقتي اللي هي انا انت حرة انت مش عارف مش عورة انت ثورة الكلام ده كله. كل الشعارات دي تنفعك كل الشعارات دي اصلا يعني غرضها وده ان شاء الله ممكن ييجي معنا ان من اهداف
من الاهداف دي؟ يعني يعني ايهما انصح ليك يعني ايه هما انصح ليه اللي بيقول لك اتحجبي واحتشمي يعني يعني هو غرض الرجل يتمتع بالنظر للمرأة انت بقى بالعقل كده
اللي بيقول لك اتحجبي واحتشمي وغضي بصرك. وما تدلعيش في الكلام وحافظي على نفسك. وما تمشيش في شارع بشكل آآ آآ يثير الناس ما تضحكيش بصوت عالي. اللي بيقول لك كده هو اللي طمعان فيك وهو اللي هو اللي شهواني
يعني هو اللي اللي له اغراض آآ يعني مش مش شريفة يعني. ولا اللي بيقول لك ايه تحرري وما تسمعيش كلام الناس الظلاميين والحجاب ده شيء رجعي هو في الاخر هو عايز ايه
هو عايز يتفرج هو عايز يستمتع هو مش عايز هو مش عايز يدفع اه اه تمن هو مش عايز يدفع تمن ايه آآ اللي هو يعني اه عايز الحاجة تبقى رخيصة
تهلك فعادي المرأة تبقى ممتهنة تبقى بالنسبة له سلعة ايه يا شئ تعرض في اوروبا اه بتتعرض وتقف في ايه في الفترينات ده ده اللي هو عايز يوصل المرأة له
ان هي تبقى بالنسبة له اداة اداة بقى بيستعملها آآ استعمال آآ جنسي. اداة بيستعملها ان هو يتمتع بها. طيب شوف هو المحور كله هنا قائم على ايه؟ جمالك وانوستك وشكلك وتحرري واعملي. طيب ماشي
قيمة المرأة لو فقدت الجمال لو كبرت في السن عندهم بقى هم هيعمل ايه؟ هيرميها يعني اللي بيقول لك تحرري واعملي انت مش ام وانت مش كزا وانت مش عارف ايه ماشي. وبعدين بعد لما هي كبرت
ده هيعمل فيك ايه؟ انت ما عدتيش بتجيبي له فلوس خلاص لا بتجيبي له فلوس من الاعلانات ولا بتجيبي له فلوس من آآ من الاتجاهات الاستغلال الجنسي خلاص هيعمل ايه
هيرميها استمتع بها شوية وصاحبها شوية وعاش معها شوية. وتمتع بها زي ما بيحصل برة ومن غير اي قيود. طب اجوز ليه في الاخر يستمتع بها شوية وبعدين ايه؟ يرميها. واقرأوا الاحصائيات وشوفوا الواقع
فلما يجي الاسلام وربنا سبحانه وتعالى يشرع الشرع ده حفاظا على على على حياة المرء وان تقييم المرأة ما يبقاش من مجرد الجسم وضحكتها وشكلها وشعرها يبقى فيه يبقى قيمة المرأة بالعقل
والدين حياء والايمان وكلامها ومواقفها وتربيتها هتفتكر بقى المشهد ده مشهد حساب وهي وهي في القبر مين اللي هينفعك مين اللي هينفعك وانا بتعجب ان مسلا بنت اه وده بنشوفه كتير
بنت ماتت فجأة وهي مسلا ما بتصليش ومش محجبة ولبسها صعب جدا. وصورها موجودة على السوشيال ميديا ولها علاقات مع الولاد وكده وربنا ربنا يعني ربنا يعفو عنها ويغفر لها ويرحمها. مسلا يعني اي بنت مش بتكلم على حد معين يعني
وماتت فجأة يعني ماتت فجأة وممكن حد مات في حادس ممكن حد مات موتة صعبة فالمفروض ان الانسان العاقل مفروض البنت العاقلة اللي هي على نفس الطريق على نفس الطريق يعني معاكي في الجامعة ودفعتك وشوفتيها واحدة ماتت وهي بشعرها وهي ما بتصليش وهي على علاقات بالولاد
المفروض ان انت ايه دي اشارة ان عادي كان ممكن انت اللي تموتي وان هي تسأل وتحاسب دلوقتي. يقول لك لا اصل هي كانت طيبة قوي ايوة احنا مش بنقول
احنا مش بنحكم على شخص واحنا في الدنيا ان هو ايه ان هو في نعيم او في عذاب وهو من اهل الجنة ومن اهل النار. ده الامر ده عند الله سبحانه وتعالى. لكن انت بتحكم على ايه
على الافعال والاوامر اللي ربنا يعني احنا عندنا الشخص اللي مات وهو ما بيصليش ده على خطر ده مات على كبيرة من اكبر الكبائر واول حاجة هيسأل عنها وهو في مشيئة الله. ربنا ان شاء يغفر له غفر له
وان شاء عزبه البنت اللي ماتت وهي مش محجبة هي ماتت وهي تركت فرض من فرائض ربنا سبحانه وتعالى. يعني مش بتكلم عن حاجة مش مسلا ما بتصليش سنة الضهر
ماتت وهي مش محجبة يعني سابت شيء ضخم في الدين فرض في الدين فدي هتقابل ربنا ازاي؟ هتقول له ايه وهي مش محجبة وهي تركت الفرض الامر يعني ربنا قال لي اتحجبي انا مش هتحجب
ومت على كده فدا على خطر عظيم يعني ده اعلى خطر هو يعني عشان برضو الكلام يبقى فوق مش بقول ان ضروري ان اللي ماتت من غير حجاب يبقى هي في النار
انا ما اقدرش ان انا اقول كده ما فيش حد يقدر يقول كده لكن اللي ماتت وهي مش محجبة هي على خطر عظيم لان هي تركت امر من اوامر ربنا سبحانه وتعالى
وده ده اللي ربنا سبحانه وتعالى قاله والنبي عليه الصلاة والسلام قال عليه الصلاة والسلام فتفتكر مشهد الحساب مشهد القبر ووضع الكتاب فترى المجرمين مشفقين مما فيه ويقولون يا ويلتنا
ما لهذا الكتاب لا يغادر صغيرة ولا كبيرة الا احصاها كم تتحاسب تخيل ليه تقف قدام ربنا وتتحاسب على ان هي تطلع قدام الناس ترقص في الفيديوهات على تيك توك وترقص
وتعمل واتحرك اه شفايفها مع الاغنية وتتهز وتعمل وتظهر مفاتنها قدام الناس هتقف قدام ربنا سبحانه وتعالى تحاسب تقول لربنا ايه هتقف قدام المراية هتقول له ايه ان الامانة اللي ربنا ادها لها دي الجسد ده
اللي كانت بتتاجر بيه وبتظهر مفاتنها علشان الشهرة وعشان الفلوس هتقول لربنا ايه يقولون قال قال ويقولون يا ويلتنا مال هذا الكتاب لا يغادر صغيرة ولا كبيرة الا احصاها ووجدوا ما عملوا حاضرا
ولا يظلم ربك احدا وقال النبي صلى الله عليه وسلم من دعا الى هدى كان له من الاجر مثل اجور من تبعه لا ينقص ذلك من اجورهم شيء. ومن دعا الى ضلالة كان عليه من الاثم مثل اثام من تبعه لا ينقص ذلك من اثامهم شيئا
طيب احنا يعني المفترض المفترض ان احنا نتكلم عن العوائق العوائق زي النفس الشهوة النظر لصور البنات الشيطان آآ المجتمع والصحبة الشبهات اللي حول الحجاب وقت اللي حول الحجاب آآ اهلي مش موافقين الخوف من الرزق
اه مش هعرف اشتغل شغلانة مش هلاقي عريس حب الزينة هوى النفس اه اتعاملت مسلا مع محجبات مش مش اخلاقهم مش كويسة خايفة اتحجب وبعدين اقلعه اه يعني في حاجات كتير
في حاجات كتير عقبات وكلام كتير البنات بتقوله يعني احنا حاولنا نعمل بحث ان ايه اشهر الكلام اللي البنات بتقوله في الموانع اللي بتخليها مش عايزة تتحجب او مش عايزها تحسن نفسها
فده ده هيحتاج ايه ده هيحتاج منا ان احنا نفسر فيه بشكل اكتر مع اللي باقي من الدرس اللي هو الثواب فضل والنمازج وايه الدوافع اللي تدفع الانسان ان هو اه او المرأة يعني ان هي تمتثل لامر ربنا سبحانه وتعالى. لكن احنا كده ايه خلصنا
الساعة اه الساعة بتاعتنا هم الذين هو ممكن يروح لدود ان حد بدون علم اصلا ومش واخد باله ان هو مجرد ما باقل في حاجة ايوة قال الشيخ سعد قال ايه؟ آآ ان آآ في تفسير الاية يعني في قول الله سبحانه وتعالى ليحملوا اوزارهم
كاملة يوم القيامة. ومن اوزار الذين يضلونهم بغير علم الا ساء ما يزرون. قال وحملوا وزرهم ووزر من انقاد لهم الى يوم القيامة وقوله من اوزار الذين يضلونهم بغير علم اي من اوزار المقلدين الذين لا علم عندهم
الا ما دعوهم اليه فيحملون اثم ما دعوهم اليه. واما الذين يعلمون فكل مستقل بشرب لانه يعني هو يعني مش هينفعك ان انت ايه ان انت اتبعت اتباع ايه اعمى
شف سبحان الله في التفسير في معنى الاية بردو آآ قال ويحملوا من اثام الذين كذبوا عليه لان ممكن ممكن شخص يضل الناس وهو جاهل وممكن شخص يضل الناس وهو ايه
هو فاهم وهو متعمد وهو عاد. يعني اللي بيقول الشبهات وبيشكك البنات في الحجاب في واحد جاهز بيردد كلام وفيه واحد ايه هو فاهم هو بيعمل ايه هو عارف هو بيعمل ايه كويس
طيب آآ لا خلينا يعني خلينا نقف كده عشان بس ما نطولش على الناس اكتر من كده. عشان الدرس اصلا تقيل يعني لو حد عنده سؤال يعني ايه ممكن آآ معنا آآ عشر دقائق
اه كلمة لكيفية الموازبة على قيام الليل اه والله ازن ان كان في آآ درس آآ درس قريب لدكتور محمد الغليظ كان كان آآ عامل درس عن ازاي ان انت تحافظ على القيام يعني
انا ما شفتوش بصراحة بس ان شاء الله هيبقى كويس يعني. اخر حاجة شفتها يعني في الدروس دي يعني وممكن تسمعي تفسير سورة المزمل لو انا صوتي عالي وباضحك ومش واخدة بالي من ولد. هو هو الاصل ان البنت تنتبه للحاجات دي. هي في الجامعة وانت في الجامعة وانت بره
اه تنتبهي اه ان انت صوتك ما يبقاش عالي. هو ده ده المفروض ده شيء اساسي سواء انا في حواليا ولاد او مش حواليا ولاد يعني انت في البيت اه انت بتتكلمي براحتك
ما فيش مشكلة يعني ماشي؟ الا لو برضو عند الجيران صوتك هيسمعهم يعني. انما انت مجرد ما خرجتي من بيتك ما فيش حاجة اسمها اصل انا آآ في اولاد جنبي او في ولاد جنبي. في حاجة اسمها ان انا خرجت من بيتي يبقى صوتي واطي
آآ بتكلم بادب بتكلم آآ ان انا آآ باراعي ان ده اصلا عبودية ده من الحياء ماشي؟ لكن حصل مسلا وانا غصب عني مسلا مش منتبهة او كده خلاص يعني ربنا سبحانه وتعالى يتجاوز عن الخطأ
والنسيان وشخص ما خدش باله من حاجة يعني مش مشكلة. لكن احنا بنتكلم في اللي جاي بقى اللي جاي لأ انا خرجت من بيتي صوتي ما يعلاش انا سبحان الله وانا نازل الصلاة بنت معدية قدام مسجد ساعة صلاة العشاء
بتضحك يعني بتضحك ضحكة من من اول الشارع انا سامعها حاجة حاجة صعبة جدا جدا صوت عالي جدا وده بقى حاجة منتشرة وصوتها عالي جدا في الشارع وبتنادي وبتشتم ده ده
ده مخالف مخالف للمفروض المرأة تكون عليه ماشي لبس النقاب والاهل اللي مش موافقين ابدا. ده ده برضه هيجي معنا. وممكن تتفرجي على في مقاطع في مقطع برضو للدكتور محمد غليظ والمشايخ يعني واهل العلم اتكلموا في المعنى دي
وده ان شاء الله ييجي معنا في في العقبات يعني لو حد اغوي حد بحاجة وتاب ايه الحل بالزبط علشان يكفر عن الزنب ده خلاص هو هو مسلا بنت كانت مصاحبة ولد
وحصل بينهم تجاوزات وحصل بينهم لمس وحصل بينهم كزا. مقدمات مسلا الزنا. والعياذ بالله. ربنا يعافينا ويتوب علينا ويتوب على شباب المسلمين وهي خلاص تابت الى الله سبحانه وتعالى هو ده او العكس
او العكس هي تابت وندمت على اللي هي عملته واجتهدت في العمل الصالح وبدأت اه تعمل اعمال صالحة وتقطع اسباب الفتنة وبعدت عن الامر ده خالص تخلصت منه تماما وخلاص
ده زنب مشترك ذنب مشترك يعني هي عملت معصية وهو عمل معصية فانا دلوقتي تبت انا دلوقتي توبت خلاص هو بقى ايه آآ هو آآ انا عملت اللي علي وتبت الى الله سبحانه وتعالى
نعم مش هقرا خلاص يعني واحد مسلا اه اعلم انسان حاجة وخلاص يتعذر عليه ان هو ينصحه. لو في حق لو في مساحة ان انا اكلم يعني لو شخص مسلا
مع صحابه مسلا علمهم حاجة مش كويسة ويقدر ان هو بعد لما تاب ان هو ينصح وان هو يبين وان هو ينهاهم خلاص يعني ده وخلاص عمل اللي عليه اه زي زي اللي يحصل مسلا في توبة المغنيين والكلام ده بيمسح الاغاني بتاعته وبيطلع يقول للناس يا جماعة انا تبت وده حرام وما يرضيش ربنا وخلاص هعمل ايه
ايه طيب طب الناس واحد لسه مصر ان هو يشغل اغانيه بقى وهو بقى يشيل اسمه هو الشخص يشيل اسم نفسه انما الشخص اللي تاب خلاص ان شاء الله ربنا يعفو عنه
ماشي ارتداء الطرحة القصيرة مع لباس واسع ده يعني ايه هيجي برضو معانا في الدرس اللي جاي او اللي بعده بقى يعني ان شاء الله عن الصفة يعني. بس خليه واحدة واحدة كده
لا بنت بنت بتراعي لبسها بتتقي الله وبتحتشم. وحد اتفتن بسببها يعني يعني اه هو ده ايه ايه يعني مش يعني هي بت بنت مسلا هي هي مسلا لابسة الحجاب ولابسة لبس واسع وبتلبس مسلا حاجة واسعة وخمار ومش عارف ايه ومسلا واخدة بقول جواز كشف الوجه
واحد شاف اه وشها واتفتن بها ما غضش بصره هو هو عليه اسمه لكن هي في الحد ده في الحد ده على على اللي قال كده من اهل العلم وده هيجي معنا بالتفصيل. قال كده خلاص هي مش عليها حاجة
ماشي؟ وان كان المستحب في في حقها ان هي لو هي جميلة زي ما كتير من اهل العلم قالوا ان هي ايه؟ تستر الوجه ماشي. وده يعني برضو عشان ما تستعجلوش
ده ايه؟ هيجي بالتفصيل يعني ان شاء الله بازن الله اه موضوع المدرسين ده يعني ايه مشكلة ازمة يعني انا بشوف ان البنات بتتعامل اللي هم في سن سانوي بتتعامل مع المدرس اللي هو ممكن يكون في جامعة بيديها مسلا حاجة مادة بتتعامل معه ان هو آآ يعني
من من المحارم يعني وسلم عليه بالايد تصور معه وتقف جنبه يا مستر وحبيبي يا مستر والكلام ده فدي يعني دي قصة تانية انا بس ايه افوق لها كده سناتر الدروس دي عايزة سلسلة لوحدها
بتكلم جد والله بتكلم اه يعني الداعية السيدات بينشروا صور ليهم طيب يعني خلينا نتكلم عن الموضوع الدعاية للسيدات ده شوية برضه الفيديوهات والحاجات اللي طالعة جديدة من البنات خلينا ايه يعني
نتكلم عنها ها داعية بنت اه هو هو عموما انا لما كنت بتكلم على الصور لما كنت بتكلم على الصور كنت بتكلم على الصور الصور ان البنت اه بتنزلها عموما يعني سواء محجبة او مش محجبة سواء منتقبة
لان انا انا عن نفسي انا عن نفسي شايف ان اصلا ما فيش داعي ان البنت تنزل صور على السوشيال ميديا خالص ماشي اما بالنسبة اما بالنسبة للفيديوهات بتاعة الدعاة البنات الحاجات الجديدة والحاجات اللي زي دي
يعني انا يعني ده رأيي الشخصي طبعا اللي انا شايفه ان آآ ان هي ما تعملش كده وعايزة عايزة تدعو الى الله تدعو في وسط البنات تدعو في وسط البنات
آآ او ان الحاجات دي تبقى خاصة بالبنات يعني زي حاجات متسجلة بحاجات تبقى خاصة في مجموعات خاصة او كده وتأمل ان هي ما تطلعش برة يعني ماشي؟ لكن كحكم شرعي بقى هي بقى ايه تستفتي اللي بتعمل كده عليها اه واجب عليها شرعا ان هي تستفتي شخص بتسق في علمه وفي دينه
لان الواحد بتظهر حاجات مهازل يعني ها وهي في غنى يعني هي في غنى يعني بتبقى خارجة متزينة وبتطلع تهزر وترقق صوتها وهي بتتكلم. انت في غنى عن ده يعني اولا بروز المرأة بالشكل ده
يعني انت في غنى عنه انت في غنى عنه يعني حتى لو في حد قال لك بالجواز وان ده عادي وما فيش فيه مشكلة والكلام ده اه يعني يجوز كلام قليل جدا بين ولد وبنت لو هو او هي بيفيدوا في دينه لا لا يجوز
بيفيده في دينه عايزة يفيده في دينه اسمعي الدروس آآ مع دروس من على النت او آآ صاحبي واحدة صالحة عندك الحمد لله ان شاء الله في بنات صالحات بازن الله
هي تفيدك في دينك برضه عموما آآ عموما في كتاب جميل آآ يعني هو ممكن يبقى في حاجات صعبة شوية اه صعبة شوية يعني يعني محتاج حد بس يكون اه
اه يعني يعني مركز وهو بيقرأه يعني اسمه الحجاب اه للدكتور سامي عامري هو كتاب جميل جدا يعني طيب جزاكم الله خيرا. هذا وصلى الله على نبينا محمد وعلى اله وصحبه والحمد لله رب العالمين
السلام عليكم ورحمة الله وبركاته